Loung Ung

Loung Ung 
Loung Ung (1970-) se tawawasuani wan tamachtiani Camboyachanej.

 Ne itunal ichtaka 
Loung Ung nesik ne shiwit se shikipil chiknawi tzunti yey pual majtakti 1970 tik ne techan Phnom Penh tik Camboya. Iteku itukey Seng Im Ung wan inan itukey Ay Choung Ung wan yaja se Chinachanej katka.

Loung kipia yey imajmanujwan wan ume ipipiwan wan se ikaw. Yejemet intukey Meng, Khouy, Keav, Kim, Chou wan Geak Ung.

Ne shiwit 1975, ne Jemeres Chiltik kwijket katka ne techan Phnom Penh. Imiekawan mijkwani ka miak chikitik tejtechan katka. Loung te yawi ka tamachtiluyan ika itekiti tik ne kojtan inwan imajmanujwan. 

Ne Jemeres Chiltik kimiktiat iteku wan inan wan ikaw tik ne shijshiwit 1976, 1977 wan 1978. Ne Ipipiwan Keav mikik ika kukuya ika te kanaj taiwan katka, ne shiwit 1976. 

Ne shiwit 1979, pewa yawi ka Vietnam wan nemanha ka Tailandia pal yawi ka EEUU. Ejku ka EEUU ne shiwit 1980 inwan imanujwan Meng wan iwes Eang. Nikan, Loung mumachtij tik ne tamachtiluyan ADL Intermediate School wan nemanha tik ne tamachtiluyan Essex Junction High School wan nemanha tik ne tamachtiluyan Saint Michael's College. 

Ne ishuleyju itukey Mark Priemer.

 Ne itekiw 
Loung Ung achtu itekiw itukey katka "First they killed my father : A daughter of Cambodia remembers" ("Achtu kimiktiat nuteku : taelnamikilis ikunew Camboya"), ne shiwit 2000. Ne weyakulinkwikwiltuktiani Angelina Jolie kichiwa ulinkwikwil ijpak yajini amachti. 

Nemanha, yaja kineshtijket ne amachti "Lucky Child: A Daughter of Cambodia Reunites with the Sister She Left Behind  " ("yawi yek siwapil ") ne shiwit 2005. 

Kimakat ne tajtakulis :

 Herbert Scoville Jr. Peace Fellowship (1997)
 Asian/Pacific American Awards for Literature (2001)

 Ijilpika 
https://es.wikipedia.org/wiki/Loung_Ung

https://www.loungung.com/

https://hkjoss.com/index.php/journal/article/view/702